# data[].attributes.attachment_link.readable_text
Käräjäoikeus totesi ERTOn jäsenen irtisanomisen laittomaksi ja työnantaja määrättiin maksamaan työntekijälle korvauksia. ERTOn myöntämän oikeusturvan ansiosta jäsenen ei tarvinnut pelätä kallista tuomioistuinkäsittelyä.

Tapahtumat alkoivat, kun jäsenemme otti yhteyttä ERTOn työsuhdeneuvontaan, koska epäili irtisanomisensa tuotannollisin ja taloudellisin perustein olleen laiton.

"Kävimme neuvotteluja työnantajan kanssa, jotta olisimme saaneet asian ratkaistua ilman oikeudenkäyntiä. Työnantaja ei kuitenkaan neuvotteluista huolimatta suostunut ymmärtämään, että jäsenelle olisi pitänyt tarjota muita avoinna olleita ja hänelle soveltuvia tehtäviä, vaikka jäsenen omat työtehtävät olivat päättyneet kokonaan", lakimies Anne Kaattari kertoo tapauksesta.

Lopulta jäsenelle ei jäänyt muuta vaihtoehtoa kuin hakea ERTOlta oikeusturvapäätös ja saattaa riita tuomioistuimen ratkaistavaksi. Käräjäoikeus päätyi samaan lopputulokseen kuin ERTOn lakimiehet aiemmin. Työnantajan olisi pitänyt tarjota jäsenelle muita avoinna olleita työtehtäviä. Kun näin ei ollut tapahtunut, ei jäsenen irtisanomiselle tuotannollisin ja taloudellisin perustein ollut lainmukaisia perusteita.

"Tässä oli kysymys siitä, kuinka laaja työnantajan työntarjoamisvelvollisuus on tuotannollisen ja taloudellisen irtisanomisen sijasta. Lain mukaan työnantajan on tarjottava irtisanomisen vaihtoehtona ensisijaisesti työntekijän työsopimuksen mukaista työtä vastaavaa työtä. Jos sellaista ei ole, on työntekijälle tarjottava muuta hänen koulutustaan, ammattitaitoaan tai kokemustaan vastaavaa työtä. Työnantajalla on myös velvollisuus perehdyttää ja kouluttaa työntekijä uusiin tehtäviin", Anne Kaattari kertoo.

Jäsen oli lisäksi toiminut useita vuosia luottamusvaltuutettuna. Kun irtisanominen koskee luottamusmiestä tai luottamusvaltuutettua, katsotaan että työnantajan velvollisuus suojella hänen oikeuksiaan on vielä laajempi muihin työntekijöihin verrattuna.

Käräjäoikeus arvioi kohtuulliseksi korvaukseksi kahdeksan kuukauden palkkaa vastaavan määrän ja lisäksi työnantaja velvoitettiin korvaamaan ERTOlle oikeudenkäyntikulut.

Lue lisää, mitä tarkoittaa käytännössä oikeusturva? Ja miksi sanomme, että ERTOn oikeusturva on yksi maan parhaista?

Lue myös

Blogi

Haasteiden edessä

Haasteiden edessä

# data[].attributes.attachment_link.title
ERTO voitti irtisanomisriidan käräjillä: jäsen sai korvauksena kahdeksan kuukauden palkan

# data[].attributes.attachment_link.description
Käräjäoikeus totesi ERTOn jäsenen irtisanomisen laittomaksi ja työnantaja määrättiin maksamaan työntekijälle korvauksia. ERTOn myöntämän oikeusturvan ansiosta jäsenen ei tarvinnut pelätä kallista tuomioistuinkäsittelyä. Tapahtumat alkoivat, kun jäsenemme otti yhteyttä ERTOn työsuhdeneuvontaan, koska epäili irtisanomisensa tuotannollisin ja taloudellisin perustein olleen laiton. "Kävimme neuvotteluja työnantajan kanssa, jotta olisimme saaneet asian ratkaistua ilman oikeudenkäyntiä.

# data[].attributes.attachment_link.readable_text
ERTOn jäsen otti meihin yhteyttä, koska hänen työnantajansa oli kieltäytynyt maksamasta hänelle kokemuslisää. ERTOn lakimiehen yhteydenotto kuitenkin muutti tilanteen.

Hiljattain ERTOn jäsen otti yhteyttä liittomme lakimieheen palkkasaatava-asian vuoksi. Jäsenemme oli ollut työsuhteessa puolitoista vuotta. Jo heti työsuhteen alkamisen jälkeen työntekijä oli kertonut kokemuslisään oikeuttavista vuosistaan työnantajalleen. He kävivät keskustelua aiheesta pitkään, eikä työnantaja sen jälkeen ottanut kantaa asiaan vuoteen.

Työnantajan edustaja oli lopulta todennut sähköpostissaan, että jäsen todella on oikeutettu kokemuslisään. Hän mainitsi viestissään myös takautuvasti maksettavan lisäsumman. Työnantaja ei kuitenkaan suostunut missään vaiheessa maksamaan takautuvaa maksua eikä korjaamaan palkkaa oikealle tasolle.

"Jäsen oli toistaiseksi voimassa olevassa työsuhteessa, jossa noudatettiin Avaintyönantajat Avainta ry:n työehtosopimusta. Tämän TESin mukaan kokemusvuosilisiä maksetaan viiden ja kymmenen kokemuslisään oikeuttavan palvelusvuoden jälkeen", lakimies Heli Luukkonen kertoo.

Kumpikin kokemuslisistä on viisi prosenttia peruspalkasta. TESissä on myös pykälä, jonka mukaan takautuva kokemuslisä pitää maksaa työsuhteen alusta lähtien.

"Tässä tapauksessa kyseessä oli selvä TES-säännöksen rikkomus. Rike oli vieläpä tehty useamman kerran, sillä työnantaja lupasi maksaa, muttei sitten tehnytkään niin", Luukkonen toteaa.

Luukkonen kertoo lähettäneensä työnantajalle vaadekirjelmän, jossa pyysi asian hoitamista ja kertoi, että asia viedään tarvittaessa eteenpäin. "Silloin sain pikaisesti vastauksen, että asia hoidetaan seuraavaan tiliin ja näin todella tapahtui."

"Jäsen lähetti meille jälkikäteen paljon kiitoksia asian hoidosta. Jäsenen mukaan hänen työpaikallaan on edelleen työntekijöitä, joille ei ole vieläkään maksettu lisistä takautuvaa maksua tai korjattu palkkaa. Jäsenemme oli siis paremmassa asemassa liittoon kuulumattomiin työntekijöihin verrattuna, sillä hän pääsi hyödyntämään lakimiehen apua asiassa", Luukkonen sanoo.

Lue myös

Blogi

Haasteiden edessä

Haasteiden edessä

# data[].attributes.attachment_link.title
ERTOn lakiapu auttoi jäsentä saamaan kokemuslisät

# data[].attributes.attachment_link.description
ERTOn jäsen otti meihin yhteyttä, koska hänen työnantajansa oli kieltäytynyt maksamasta hänelle kokemuslisää. ERTOn lakimiehen yhteydenotto kuitenkin muutti tilanteen. Hiljattain ERTOn jäsen otti yhteyttä liittomme lakimieheen palkkasaatava-asian vuoksi. Jäsenemme oli ollut työsuhteessa puolitoista vuotta. Jo heti työsuhteen alkamisen jälkeen työntekijä oli kertonut kokemuslisään oikeuttavista vuosistaan työnantajalleen.

# data[].attributes.attachment_link.readable_text
Käräjäoikeus totesi ERTOn jäsenen irtisanomisen laittomaksi. Korkein oikeus ei myöntänyt työnantajalle valituslupaa asiassa. Työnantaja määrättiin maksamaan työntekijälle korvausta.

ERTOn edunvalvontajohtaja Saara Arola kertoo, että korkein oikeus antoi lokakuussa ratkaisun ERTOn jäsenen irtisanomisasiassa. Jäsen oli voittanut irtisanomisriidan käräjäoikeudessa. Työnantaja haki nyt valituslupaa asiassa hovioikeudesta ja korkeimmasta oikeudesta, mutta sitä ei myönnetty.

"Kaikki alkoi siitä, kun jäsenellä ja työnantajalla oli erimielisyyttä sairausajan palkallisuudesta. Jäsen antoi asian ERTOn selvitettäväksi. Sen jälkeen kun liitto oli yhteydessä työnantajaan, työnantaja päätti irtisanoa työntekijän tuotannollisilla ja taloudellisilla perusteilla. Samoihin aikoihin työnantaja oli kuitenkin palkannut oppisopimusopiskelijan määräaikaiseen työsuhteeseen tarjoamatta työtä jäsenellemme", Saara Arola kertoo tapahtumista.

Asiassa ei päästy sovintoon, joten ERTO myönsi jäsenelle maksuttoman oikeudenkäyntiturvan. Se tarkoittaa, ettei jäsen joudu lainkaan vastaamaan oikeudenkäyntikuluista, vaikka juttu hävittäisiinkin. Ilman maksutonta oikeudenkäyntiturvaa työntekijä voisi joutua ottamaan riskin menettää kymmeniä tuhansia euroja oikeudenkäyntikuluihin.

Tuomion mukaan irtisanominen todettiin laittomaksi, koska työnantaja oli irtisanomisen aikoihin palkannut uuden työntekijän jäsenelle sopivaan tehtävään ja siten laiminlyönyt muun työn tarjoamisvelvoitteensa. "Lisäksi asiassa oli todisteita, jotka antoivat aihetta epäillä, että työntekijän irtisanomiseen oli johtanut sairausajan palkkoja koskeva riita", Saara Arola toteaa.

Jäsen sai korvausta laittomasta irtisanomisesta 7 kuukauden palkkaa vastaavan summan. Korvauksen määrään vaikutti paljolti se, että jäsen oli ollut työttömänä noin 5 kuukautta. Työnantaja velvoitettiin myös korvaamaan ERTOlle oikeudenkäyntikulut.

Lue myös

Blogi

Haasteiden edessä

Haasteiden edessä

# data[].attributes.attachment_link.title
ERTOn jäsen turvautui oikeudenkäyntiturvaan - sai korvauksen laittomasta irtisanomisesta

# data[].attributes.attachment_link.description
Käräjäoikeus totesi ERTOn jäsenen irtisanomisen laittomaksi. Korkein oikeus ei myöntänyt työnantajalle valituslupaa asiassa. Työnantaja määrättiin maksamaan työntekijälle korvausta. ERTOn edunvalvontajohtaja Saara Arola kertoo, että korkein oikeus antoi lokakuussa ratkaisun ERTOn jäsenen irtisanomisasiassa. Jäsen oli voittanut irtisanomisriidan käräjäoikeudessa. Työnantaja haki nyt valituslupaa asiassa hovioikeudesta ja korkeimmasta oikeudesta, mutta sitä ei myönnetty.

# data[].attributes.attachment_link.readable_text
ERTOn jäsen otti yhteyttä työsuhdeneuvontaan, kun työnantaja ei suostunut maksamaan hänelle sairausajalta palkkaa. Hän vei lopulta asian käräjäoikeuteen asti ERTOn oikeusturvan turvin.

ERTOn työsuhdeneuvontaan otti yhteyttä mainostoimistossa työskentelevä jäsen, joka oli joutunut sairaslomalle työstään. Työnantaja ei suostunut maksamaan hänelle sairausajalta palkkaa, koska se piti sairaslomaa perusteettomana. Jäsenemme oli ihmeissään, koska hän kertoi toimittaneensa työkyvyttömyydestään työnantajalle asianmukaiset lääkärintodistukset.

"Työnantaja vetosi muun muassa siihen, että työntekijä oli sairauslomansa aikana käynyt auttamassa kaveriaan ikkunateippauksissa. Lisäksi työnantaja vetosi siihen, ettei Kela maksanut sairauspäivärahaa sairauspoissaolosta, koska katsoi työntekijän työkykyiseksi", kertoo ERTOn edunvalvontajohtaja Saara Arola tapauksesta.

Työnantajan mukaan työntekijä oli myös ilmoittanut hakeneensa sairauslomaa, koska hänen mielestään työnantaja oli käyttäytynyt epäasiallisesti. Tästä syystä työnantaja piti sairauslomaa epäuskottavana ja sairauslomia aiheettomina.

"Meillä lakimies alkoi hoitaa asiaa ja oli yhteydessä työnantajaan. Työnantaja ei kuitenkaan suostunut maksamaan sairausajan palkkoja edes lakimiehen vaatimuksesta", Arola kertoo.

Jäsenemme halusi lopulta viedä asian tuomioistuimen ratkaistavaksi ja haki ERTOlta maksutonta oikeusturvaa. Asia meni käräjäoikeuteen.

Juttu voitettiin käräjäoikeudessa

Käräjäoikeuden tuomion mukaan Kelan sairauspäivärahahakemuksen hylkäävä päätös ei ole hyväksyttävä peruste olla maksamatta sairausajan palkkaa. Lisäksi ikkunateippauksissa auttaminen muun muassa valvomalla kaverin työntekoa ei ollut käräjäoikeuden mukaan sellaista työtä, joka olisi haitannut työntekijän tervehtymistä.

"Jos työnantaja olisi perustellusti voinut epäillä työntekijän työkyvyttömyyttä, olisi työnantajan pitänyt kehottaa häntä käymään toisella lääkärillä. Työnantaja ei pystynyt esittämään mitään lääketieteellistä selvitystä siitä, etteikö työntekijä olisi ollut lääkärintodistuksen osoittamalla tavalla sairauden vuoksi työkyvytön. Työnantajalla oli siis velvollisuus maksaa työntekijälle sairausajan palkkaa", Saara Arola kertoo.

Jäsenen työpaikalla ei ollut normaalisitovaa tai yleissitovaa työehtosopimusta. Hän oli kuitenkin sopinut työsopimuksessaan, että hänen työsuhteessa noudatetaan ERTOn Yleistä Runkosopimusta. Näin sairausajan palkka määräytyi Yleisen Runkosopimuksen mukaisesti.

Sairausajan palkan lisäksi työnantaja velvoitettiin korvaamaan jäsenen oikeudenkäyntikulut.

"Jos juttu olisi hävitty, olisimme maksaneet kaikki oikeudenkäyntikulut, koska hänelle oli myönnetty ERTOn oikeusturva. Toisin kuin monissa muissa oikeusturvissa, ERTOn turvassa ei ole omavastuuta eikä korvauskattoa eli jäsenellä ei ole koskaan riskiä joutua maksamaan oikeudenkäyntikuluja", Arola muistuttaa.

Lue myös

Blogi

Haasteiden edessä

Haasteiden edessä

# data[].attributes.attachment_link.title
ERTOn oikeusturva suojaa: jäsenemme sai sairausajan palkkansa

# data[].attributes.attachment_link.description
ERTOn jäsen otti yhteyttä työsuhdeneuvontaan, kun työnantaja ei suostunut maksamaan hänelle sairausajalta palkkaa. Hän vei lopulta asian käräjäoikeuteen asti ERTOn oikeusturvan turvin. ERTOn työsuhdeneuvontaan otti yhteyttä mainostoimistossa työskentelevä jäsen, joka oli joutunut sairaslomalle työstään. Työnantaja ei suostunut maksamaan hänelle sairausajalta palkkaa, koska se piti sairaslomaa perusteettomana.

# data[].attributes.attachment_link.readable_text
ERTOssa hoidetaan vuosittain pari sataa juttua, jossa työnantajalla ja työntekijällä on erimielisyyttä esimerkiksi palkasta, työsuhteen päättymisestä tai työsuhteen ehdoista. Suurimmassa osassa jutuista päästään ERTOn avulla sopuun.

Eräs ERTOn jäsen otti työsuhteen päätyttyä yhteyden työsuhdeneuvontaan maksattomien ylityökorvausten vuoksi. Hän oli työtovereiltaan kuullut, että yrityksessä oli muillakin työntekijöillä ongelmia väärin maksettujen ylitöiden kanssa.

"ERTOn lakimiehen selvittäessä asiaa kävi ilmi, että työpaikalla oli käytössä työehtosopimuksen vastainen työaikapankkijärjestelmä, jonka avulla ylityötunteja vaihdettiin vapaa-ajaksi tunti tunnista -periaatteella", ERTOn edunvalvontajohtaja Saara Arola kertoo.

Alan työehtosopimus kuitenkin edellyttää ylitöiden maksamista korotettuna palkkana. Ylityöt voidaan siirtää työaikapankkiin vain korotettuna vapaa-aikana.

"Työnantaja kieltäytyi maksamasta ylityökorvauksia ja väitti, etteivät työntekijät olleet etukäteen pyytäneet lupaa ylitöihin. Osa ylimääräisistä tunneista oli kuitenkin suunniteltu jo työvuorolistaan", Arola sanoo.

Asiasta neuvoteltiin pitkään työnantajan kanssa, ja lopulta työnantaja suostui maksamaan korvausta tehdyistä ylitöistä. Näin vältettiin pitkä oikeusprosessi ja jäsen sai korvauksen tekemistään ylityötunneista.

"Erimielisyyksien välttämiseksi onkin tärkeää etukäteen sopia menettelytavat niihin tilanteisiin, kun työ vaatii, että joudutaan tekemään etukäteen suunniteltua pitempiä työvuoroja. Työntekijän täytyy joka kerta erikseen muistaa pyytää lupa ylitöihin, mielellään kirjallisesti", Saara Arola muistuttaa.

Arolan mukaan kannattaa pyytää etukäteen työnantajalta toimintaohjeita sellaisen tilanteen varalta, että esimies ei ole tavoitettavissa työvuoron päättyessä eikä työaika ole riittänyt annettujen työtehtävien hoitamiseen. Ilman lupaa ei kannata listaan merkittyä työvuoroaan pidentää, sillä siitä ei välttämättä saa korvausta.

Lue myös

Blogi

Haasteiden edessä

Haasteiden edessä

# data[].attributes.attachment_link.title
Ylityökorvaukset jäivät saamatta - ERTOn lakiapu auttoi kiperässä tilanteessa

# data[].attributes.attachment_link.description
ERTOssa hoidetaan vuosittain pari sataa juttua, jossa työnantajalla ja työntekijällä on erimielisyyttä esimerkiksi palkasta, työsuhteen päättymisestä tai työsuhteen ehdoista. Suurimmassa osassa jutuista päästään ERTOn avulla sopuun. Eräs ERTOn jäsen otti työsuhteen päätyttyä yhteyden työsuhdeneuvontaan maksattomien ylityökorvausten vuoksi. Hän oli työtovereiltaan kuullut, että yrityksessä oli muillakin työntekijöillä ongelmia väärin maksettujen ylitöiden kanssa.

# data[].attributes.attachment_link.readable_text
Kun työelämässä ilmaantuu ongelmia, liitosta saa apua muun muassa oikeusturvasta. Mitä se tarkoittaa käytännössä? Ja miksi sanomme, että ERTOn oikeusturva on yksi maan parhaista?

Kun työelämässä ilmaantuu ongelmia, ensimmäisenä kannattaa olla yhteydessä omaan ammattiliittoon. Esimerkiksi me ERTOssa autamme jäseniämme työsuhdeasioissa ongelman ilmetessä aina ensimmäisestä neuvontapuhelusta mahdollisen oikeudenkäynnin loppuun saakka.

Useimmat asiat ratkeavat joko työsuhdeneuvontapuhelimesta saatavilla neuvoilla tai viimeistään lakimiehemme tai asiantuntijamme yhteydenotoilla työnantajaan.

Oli sitten kyse laittomasta irtisanomisesta, työpaikkakiusaamisesta tai maksamattomista palkoista, työsuhderiidat ovat jäsenelle aina äärimmäisen raskaita. Useimmat tapaukset saadaan sovittua, mikä onkin usein nopein ja helpoin ratkaisu jäsenelle. Tällöin työnantaja maksaa työntekijälle korvauksen eikä jäsen joudu raskaaseen, pahimmillaan vuosia kestävään oikeusprosessiin.

Siltä varalta, ettei työnantaja kuitenkaan suostu kohtuulliseen sovintoratkaisuun ilman oikeudenkäyntiä, on ERTOn apu ja maksuton oikeudenkäynti jäsenelle paras turva.

Miksi ERTOn oikeusturva on yksi parhaista?

Ammattiliittojen tarjoamassa oikeudenkäyntiturvassa on suuria eroja. Oman liiton oikeudenkäyntiturvan ehdot kannattaa tarkistaa huolella, sillä sen kattavuus saattaa tosipaikan tullen tulla yllätyksenä.

Monet liitot tarjoavat jäsenilleen oikeusturvavakuutuksen oikeuteen päätyvien riitojen varalle. Tällainen vakuutus kattaa kuitenkin vain hyvin rajatun osan kuluista: vakuutuksessa on yleensä omavastuuosuus ja enimmäiskorvaus on usein 10 000-15 000 euroa, vaikka kulut voivat helposti nousta oikeusriidassa korkeammaksikin.

Lisäksi oikeudenkäynnissä hävinnyt osapuoli joutuu usein korvaamaan myös vastapuolen oikeudenkäyntikulut, jolloin maksettavaa voi tulla useita kymmeniä tuhansia euroja. Siten oikeusturvavakuutuksesta huolimatta työntekijä joutuu ottamaan ison henkilökohtaisen riskin viedessään jutun oikeuteen. Monella tähän ei ole varaa.

Kun jäsenellemme on myönnetty ERTOn oikeusturva, se kattaa kaikki oikeudenkäyntikulut, myös vastapuolen oikeudenkäyntikulut, jos juttu hävittäisiin. ERTOn jäsen ei siis koskaan joudu itse maksamaan mitään. Tästä syystä oikeusturvamme on yksi maan parhaista.

Lue myös

Haasteiden edessä

Haasteiden edessä

Haasteiden edessä

# data[].attributes.attachment_link.description
Kun työelämässä ilmaantuu ongelmia, liitosta saa apua muun muassa oikeusturvasta. Mitä se tarkoittaa käytännössä? Ja miksi sanomme, että ERTOn oikeusturva on yksi maan parhaista? Kun työelämässä ilmaantuu ongelmia, ensimmäisenä kannattaa olla yhteydessä omaan ammattiliittoon. Esimerkiksi me ERTOssa autamme jäseniämme työsuhdeasioissa ongelman ilmetessä aina ensimmäisestä neuvontapuhelusta mahdollisen oikeudenkäynnin loppuun saakka.